# Eva Poptcheva

Eva Poptcheva (búlgar: Ева-Мария Попчева) (Bulgària, 17 d'octubre de 1979) és una política catalana d'origen búlgar. És doctora en Dret Constitucional i entre 2022 i 2024 va ocupar el càrrec d'eurodiputada en el Parlament Europeu per Ciutadans, dins del grup parlamentari Renovar Europa. En les eleccions de juny de 2024 va ser candidata pel Partit Popular, però no va aconseguir l'acte de diputada.

## Biografia
### Formació

Nascuda el 17 d'octubre de 1979 a Bulgària, els seus orígens familiars es troben entre Bulgària i Alemanya. Poptcheva és experta en Dret de la Unió Europea. Es va llicenciar en Dret per la Universitat de Friburg de Brisgòvia a Alemanya i és doctora en Dret Constitucional per la Universitat Autònoma de Barcelona, on també va impartir classes de Dret Constitucional entre 2009 i 2012.

### Trajectòria professional

Poptcheva ha exercit la major part de la seva carrera professional en l'Eurocambra, però abans va exercir com a advocada en bufets a Espanya i Alemanya. En 2012, va obtenir una plaça de funcionària en el Parlament Europeu on va començar en l'European Parliament Research Service, el think tank de l'Eurocambra. A continuació, va passar pel gabinet de la Secretaria General del Parlament, on es va encarregar de l'assessoria jurídica, i va ser la número dos del grup de treball que proveeix suport tècnic en el Parlament Europeu sobre el Marc Financer Pluriennal i els Recursos Propis.
Així mateix, durant la celebració de la Conferència sobre el Futur d'Europa (CoFoE) de 2021, va treballar en el secretariat interinstitucional de la Conferència, on va poder treballar amb tècnics de la Comissió Europea i el Consell. Una vegada finalitzada la CoFoE i abans de ser nomenada eurodiputada, va exercir de cap de la Unitat d'Assumptes Legislatius del Parlament Europeu.

## Carrera política

Eva-Maria Poptcheva va ser eurodiputada des del 15 de setembre de 2022. El 2019 va ser triada com a número nou en la llista de Ciutadans per a les eleccions al Parlament Europeu del 26 de maig. Arran de la renúncia de Luis Garicano com a eurodiputat l'estiu de 2022, Eva-Maria Poptcheva es va unir a la delegació de Ciutadans en el Parlament Europeu, després de recollir l'acta d'eurodiputada davant la Junta Electoral Central el 15 de setembre del mateix any.
El 8 de novembre de 2022 va ser elegida vicepresidenta de la Comissió d'Assumptes Econòmics i Monetaris. Així mateix, va ser membre de la Comissió de Pressupostos, així com de la Delegació parlamentària per a les Relacions amb els Països de l'Àsia Meridional. A més, ha estat designada ponent del Parlament Europeu per a la posada en marxa de la nova Autoritat de Lluita Contra el Blanqueig de Capitals i finançament del terrorisme.
En les eleccions de juny de 2024 va ser candidata pel Partit Popular.

## Referències

* 1 2 «Home | Eva Maria POPTCHEVA | MEPs | European Parliament» (en anglès). www.europarl.europa.eu. [Consulta: 7 novembre 2022].
* 1 2 Segundo Sanz. «Adrián Vázquez y Eva Poptcheva, eurodiputados de Ciudadanos, irán en la lista del PP para las europeas» (en castellà). okdiario.com, 01-05-2024. [Consulta: 4 maig 2024].
* ↑ «Meet Eva-Maria Poptcheva, our newest MEP» (en anglès). ALDE Party. [Consulta: 7 novembre 2022].
* ↑ «Eva-Maria Poptcheva | Epthinktank | European Parliament» (en anglès americà). Epthinktank. [Consulta: 7 novembre 2022].
* ↑ «Ciudadanos». www.ciudadanos-cs.org. [Consulta: 7 novembre 2022].
* ↑ «Eva Poptcheva, nueva eurodiputada de Ciudadanos | Ciudadanos | C's Europa». cseuropa.ciudadanos-cs.org. [Consulta: 7 novembre 2022].
* ↑ «La nueva eurodiputada de Ciudadanos Eva Poptcheva recoge en el Congreso su acta» (en castellà). La Vanguardia, 15-09-2022. Arxivat de l'original el 2022-11-07. [Consulta: 7 novembre 2022].
* ↑ «https://twitter.com/cs_europa/status/1589935134270423040» (en castellà). Twitter. [Consulta: 8 novembre 2022].
* ↑ García, Pepe. «Eva-Maria Poptcheva: “La Agencia perseguirá el uso de criptos como medio de blanqueo”» (en castellà). Cinco Días, 13-10-2022. [Consulta: 7 novembre 2022].